ming030890/wiki-yue-high-quality huggingface dataset:
高塘石站

高塘石站（粵拼：gou1 tong4 sek6 zaam6；英文：Gaotangshi Station）係廣州地鐵6號綫嘅車站，2016年12月28號開放，位置喺天河區廣汕二路，324國道嘅K967+700標記位。

樓層
呢個站一共有2層樓嘅地下區域，其中地下1樓係站廳，有票務設施，客務中心同商鋪；地下2樓係6號綫月台。雖然車站冇休息室，但廁所喺月台西邊。

站廳
高塘石站嘅站廳收費區喺車站北邊，南邊係過街通道。收費區有好多部扶手電梯同樓梯、專用𨋢往返月台都得。

月台
呢個站有一個島式月台，喺廣汕二路嘅地底。

商舖同自助服務
呢個站暫時未有商舖同自助服務。

出入口
高塘石站冚唪唥嘅出入口A出入口A出入口 B出入口B出入口
呢個站有2個出入口，分别係A同B。

注意： 喺晚黑最後一班車開走之前嗰5分鐘之內， 係唔畀入閘坐車（包括埋買車飛）。

規劃
呢個站最先喺1997年嘅《廣州市城市快速軌道交通線網規劃研究（最終報告）》出現，嗰時講嘅係7號綫嘅終點站。直到2003年轉成而家嘅6號綫車站，但車站降級成中途站兼摱入二期工程。

施工
2011年6月17號，6號綫二期工程正式喐手，直到2013年10月15號，車站主體結構封頂，成為繼蘿崗站後，第二個起好嘅6號綫二期車站。

開通
從2016年12月28號朝早頭一班車開出到長湴之後，6號綫列車亦開入呢個站。

利用狀況
呢個站附近主要係啲鄉下地區同科技園地區，客流多數喺高塘石地區同天河軟件園北區返工做嘢啲打工仔上落為主，亦有喺高塘石地區住啲居民上落。除咗上落班高峰期比較多人之外，其他時間比較冷清。
高塹沼澤

高塹沼澤（英文：Raised bog），又叫高位沼澤、高地沼澤，係因為沼澤嘅泥炭層長年累月逐漸增厚抬高而形成嘅酸沼。
高塚正也

高塚正也，係日本嘅一個男配音員。

配音作品一覽
呢個表唔完整，歡迎加料。
高士德大馬路

高士德大馬路（葡萄牙文：Avenida de Horta e Costa），係澳門半島望德堂區同聖安多尼堂區一條主要馬路，呢條路由士多鳥拜斯大馬路開始一路去到罅些喇提督大馬路為止，係由東南邊去到西北邊嘅一條東西向大動脈。

背景
1905年，呢條路以第九十六任澳督高士德（葡萄牙文：José Maria de Sousa Horta e Costa）嚟命名做柯高大馬路，後來因為「柯高（音：痾膏）」兩個字讀起來好怪，所以先改成高士德大馬路。
1970年代之前，呢條馬路以兩層高住宅為主。
1970年代之後，逐漸形成而家商住混合嘅景觀。
1990年代，由於松山隧道落成，交通開始負荷唔到，澳葡政府先焗住響東南方嗰邊起一條雙向嘅行車天橋，直通松山隧道口，所以斬咗原本種響馬路中間分隔車道嘅榕樹。而冇受起行車天橋影響嘅榕樹就反而受到起垃圾收集站而斬咗。另外，響馬路兩邊保留咗早期石製嘅路標（而唔係而家以瓷磚舖成嘅路牌）。
高基亞

高基亞（希臘文：Γοργίας，約前487年—前376年）係古希臘哲學家同修辭學家。
非裔美國人

非裔美國人，又叫美國黑人，係美國嘅黑人，由非洲移民過嚟，估計約莫有4,200萬人，主要用英文。
美國黑人一直都俾人歧視，尤其係白人。2020年黑人佐治·弗洛伊德俾差人跪死嘅事件更加令潛伏已久嘅民族矛盾一次過爆晒出嚟，示威衝突持續多個月。
非誠勿擾

《非誠勿擾》係2008年12月導演馮小剛執導嘅一部賀歲喜劇電影。齣電影男主角係葛優，而女主角就係舒淇，其他演員包括方中信、胡可、徐若瑄、馮遠征、范偉等等。齣電影以輕鬆幽默嘅基調，講一個海歸回國徵婚嘅故仔。
非裔美國英文

非裔美國口音（African-American Vernacular English）係一種英文嘅方言，主要係由非裔美國人使用。
非軍事區

非軍事區 (英文：Demilitarized zone，簡稱 DMZ)  or DZ) 係一個唔同國體之間有共識嘅地區，同意會禁止所有或者大部分嘅軍事行動。呢啲範圍一般都係喺國家之間嘅邊界地區，嚟避免他們互相出現矛盾，例如打仗。
非軍事區好多時都係邊界緩衝區，但係並唔一定，純粹係禁止咗軍事活動嘅地區。例如，出名嘅三八線係一個緩衝區同埋非軍事區；而南極就因為科學研究而禁止咗軍事，唔係緩衝區，但係一樣都係屬於非軍事區。
非過去式

非過去式（粵拼：fei1 go4 heoi3 sik1 | 英文：non-past tense）喺語言學上係一種時態，顧名思義係指唔係過去式嘅事態。非過去式係一種好常見嘅時態，例如英文喺構詞上只有過去同非過去之別——將來式唔使做詞形變化。

示例
内文：時態
用英文做例：雖然英文有方法表達「件事將來會發生」嘅資訊，但佢哋冇任何動詞係「如果係將來會發生，就要做詞形變化」嘅，只係隻動詞要掕情態動詞 will ；所以講動詞構詞嘅話，英文只有過去同非過去之別。
非遺博覽園站

非遺博覽園站係中華人民共和國成都地鐵4號綫一個地下鐵站，喺青羊區光華大道二段，2015年12月26號啟用。
非裔移民博物館

非裔移民博物館（英文：Museum of the African Diaspora）係美國加利福尼亞州舊金山一間博物館，喺聖雷吉斯博物館大厦裏面，伴隨住分契式公寓同酒店一同開幕。
博物館介紹咗非洲人民移民同被販賣去北美洲、南美洲同加勒比海地區等地方嘅歷史，並且講述佢哋喺廢除奴隸制之後，點樣喺文化等各方面影響所屬地區嘅文化等等。喺最近，博物館新設咗介紹人類喺發源地-埃塞俄比亞原始生活嘅展館，並以所有人類都係發源自非洲嚟宣掦種族平等。
阿布札

阿布札（英文：Abuja）係尼日利亞嘅第六大城市同埋首都，喺尼日利亞中央地帶嘅聯邦首都直轄區（FCT）。佢係一個主要起喺1980年代嘅規劃城市，1991年12月12號取代尼日利亞人口最多嘅城市拉哥斯成爲首都。截至2015年，個城總共有124萬人。
阿布沙耶夫

阿布沙耶夫（英文：Abu Sayyaf；菲律賓文：Grupong Abu Sayyaf；阿拉伯文：جماعة أبو سياف‎ Jamāʿat Abū Sayyāf）係東南亞一個由伊斯蘭恐怖分子所組成嘅摩洛人分離主義組織，佢勢力範圍包括菲律賓南部島嶼，曾經同菲律賓軍方發生多次大小規模衝突。阿布沙耶夫組織幾極端同危險，曾經綁架多名外國遊客。之前更去越境去馬來西亞沙巴綁架人返菲律賓。

搞搞震
首次亮相喺南部城市三寶顏制造港口爆炸案，隨後又襲擊三寶顏機場，轟炸天主教堂。
1993年襲擊一座教堂，當場炸死7人。
1995年近百名遊擊隊員喺伊皮爾鎮街頭見人就開槍，殺死53名政府軍士兵同平民，仲放火燒毀教堂。
2000年4月23號喺馬來西亞西巴丹島將21名嚟自馬來西亞、菲律賓、德國、法國、南非、芬蘭同黎巴嫩等國家嘅遊客劫持到菲律賓。
4月18號約瑟夫·埃斯特拉達總統63歲生日嗰日，阿布沙耶夫武裝喺菲律賓巴西蘭島斬咗兩名菲律賓人質頭。
2000年9月10號喺馬來西亞仙本那外的巴丹南島，擄走3名馬來西亞人至菲律賓南部霍洛島，佢哋之後陸續獲釋。
2001年5月27號喺巴拉望島道斯帕爾馬斯綁架20名遊客，其中包括13名菲律賓華人、3名美國人同4名酒店職員，亞羅約總統堅決唔畀贖金，派政府軍向阿布沙耶夫藏身之所發動大規模軍事進攻。
2013年11月15號馬來西亞沙巴州出現疑似該成員劫持嚟自台灣許立民夫婦，許立民被殺，佢老婆張安薇就被劫走，已獲釋。
2014年4月2號夜晚喺馬來西亞沙巴州，7名疑似阿布沙耶夫成員劫持1名中國大陸籍女遊客同1名菲律賓籍女服務生瑪茜達亞萬達亞萬該名中國籍女遊客已於5月30日獲釋。
2015年5月喺沙巴州山打根「海皇餐廳」入面，將華裔工程師鄧德宏同50歲餐廳老闆鄧玉芬一齊綁架。阿布沙耶夫之後向兩人家屬勒索共6,000萬披索贖金，鄧玉芬喺家屬提交贖金之後獲釋。至於鄧德宏，菲律賓警方喺2015年11月17號接報，指清道夫喺蘇祿島霍洛市政大樓附近，發現一個裝有人類頭顱嘅麻布袋，並寫上鄧德宏嘅名。
2016年9月號大約夜晚11點喺達沃市一個夜市引爆炸彈爆炸，造成最少14人死亡、67人受傷。
2017年5月23號，同毛特組織一齊佔領咗棉蘭老島嘅馬拉維地區，並短暫統治嗰個城市。

菲律賓政府軍事行動
喺2019年Jolo大教堂爆炸案發生之後，總統杜特爾特下令對阿布沙耶夫組織實施「全力開火"All-Out-War"」指示，導致地面部隊重兵力、大規模對周邊地區空襲、疏散附近地區平民去第二度，並成立菲律賓軍隊第十一步兵部門。
阿布辛貝神殿

阿布辛貝神殿係古埃及一座神殿，喺而家埃及阿斯旺省，由拉美西斯二世約莫前1264年下令起嘅，畀聯合國教科文組織指定做世界文化遺產。
呢篇阿布辛貝神殿係同埃及有啦掕嘅楔位文章，重未搞掂嘅。麻煩你幫手補充佢嘅內容。
阿布都拉·巴達威

敦阿布都拉·巴達威（Abdullah bin Ahmad Badawi，1939年11月26號—）係馬來西亞第五任首相（2003年至2009年）。

親戚涉及醜聞
2005年10月27號，伊拉克石油換食品計劃腐敗案獨立調查委員會報告指出，佢兩名親戚涉及同伊拉克有關嘅「石油換取糧食」醜聞。

病危傳聞
2020年8月，社交媒體流傳阿布都拉嘅健康每況愈下，但佢特別助理傑菲里駁斥有關傳聞，並強調阿布都拉目前嘅健康嘢良好。同年10月，再度流傳阿布都拉病危嘅假消息，阿布都拉辦公室再發表文告否認，並話：「阿布都拉身體健康。」。

評價
馬來西亞伊斯蘭黨主席哈迪阿旺認為阿布都拉係一個「弱勢首相」，並評價佢領導遠不如前首相馬哈迪咁有魄力。
2018年3月27號，阿布都拉獲得亞洲策略與領導研究所（ASLI）頒發嘅「大馬人力資本發展之父」終身成就獎。亞洲策略與領導研究所首席執行員楊元慶表示，呢個獎係要表彰阿布都拉喺擔任首相同教育部長期間，對國家人力資源發展作出嘅貢獻。
阿布舞

阿布舞（Abu'u，1995年2月10號—），曾經叫溫雅云（Youna），係臺灣女藝人同舞蹈員，亦係啦啦隊組合樂天女孩成員。
阿布魯佐

阿布魯佐（意大利文：Abruzzo）係意大利嘅其中一個大區，首府拉奎拉。
維基同享有多媒體嘅嘢：Abruzzo
阿帕盧薩馬

阿帕盧薩馬（英文：Appaloosa）係種原產自美國嘅馬品種，特徵係皮毛上面有一大笪斑點圖案。
陽明山

陽明山係臺灣北部嘅山區，橫跨臺北同新北，而家係中華民國嘅國家公園，叫陽明山國家公園，面積113平方公里。
陽明山本嚟叫草山，1950年中華民國先總統蔣中正為咗紀念明代思想家王守仁（字陽明），就賜名「陽明山」。
陽朔公園

陽朔公園（粵拼：joeng4 sok3 gung1 jyun2*4）係中國廣西桂林嘅公園，1915年開園，位置喺陽朔，其中南門喺疊翠路36號，北門喺寶泉路21號。
佢亦係陽朔地區嘅熱門景點之一。

史
公園喺1915年起好，初期因為附近有座壽陽山響度而改成壽陽公園個名。1934年搞第一次擴建之後，因為考慮到公園喺陽朔縣城中心而改名做陽朔公園。初期凈得個北門，而南門喺1980年起出嚟。

景區
西郎山
公園分有一溪一池三山四窿嘅結構，喺山上夾埋重有三座亭，園區亦有春蕾苑、籮柚園同好多林木響度。
獨秀山
獨秀山喺公園嘅東邊。座山似柱，壁似浮雕。高100米，峯頂平坦，四圍都削尖咗，林藤蔓生。山腰有座亭，嗌相「放鶴亭」。
西郎山
西郎山喺公園南邊。雖然海邊唔夠100m，但北邊隔籬有嚿大石響度。佢亦係陽朔嘅出名象形山之一。山頂有座亭，嗌「臥雲亭」。山北邊有望溪臺同西山晚照石刻響度，尤其每日挨晚時分比較靚。
春蕾苑
春蕾苑喺公園嘅北邊。苑門屬仿古建築，入面種咗好多蘭竹等植物同各類盆景植物。重有人工湖、跨湖橋仔、湖邊道路同假山、亭樓響度。
陽德

陽德（韓文：양덕군／陽德郡 Yangdŏk gun */?）係朝鮮民主主義人民共和國平安南道嘅一個郡。
陽新

陽新係中國湖北黃石市一個縣，總面積2780平方公里，人口102萬。
陽明山莊

陽明山莊（英文：Hong Kong Parkview）係香港一個豪宅樓，喺香港島黃泥涌峽大潭水塘道88號，即係渣甸山同紫羅蘭山之間。陽明山莊嘅西面係黃泥涌水塘公園，其餘三面俾大潭郊野公園包圍住。屋苑總共有18幢樓。由商人黃週旋（黃健華、黃又華、黃幼華、黃德華四兄弟嘅老豆，亦係黃僑福、黃蘭茜、黃培修嘅阿爺）投資11億起。

新聞案件
2003年11月，住喺陽明山莊嘅美林證券前董事簡崇諾（Robert Kissel），被老婆Nancy Ann Kissel特製嘅怪味奶昔謀殺，屍體被地氈捲起，放喺雜物房幾日。
陽春

陽春喺中國廣東，家下係陽江市下嘅縣級市，叫陽春市。佢舊時係個縣，叫陽春縣。

山
陽春東南有射木山。東北有銅石山。

水
陽春西有漠陽江，源出縣北雲浮山，叫雲浮水，東南流，合雲霖水，屈西南，左納羅鳳水，右納博學水，到縣治西北，北便瀧水西流合埋，東南入陽江。又向西，雙滘水出東安，南合雙龍水，又南屈而東，麻陳水由西南注入，又向東過古良鎮，屈東北，合於漠陽江。

史
大清初時陽春歸肇慶府。光緒三十二年改歸陽江直隸州。有古良、黃泥灣二巡司。樂安驛廢咗。
陽曲

陽曲係中國山西太原一縣，舊時係山西省會。
陽明

陽明，人體經絡之一。
陽明山，臺灣山脈。
陽明海運，臺灣嘅航運公司。
王守仁，明代哲學家。
王陽明，臺灣男藝人。
陽曆

陽曆，曆一種，太陽之曆。天文而言，即係按日之所在，在天之赤經。日行天一週，就為一歲，而赤經亦可判定季節。另有一種近似陽曆，由觀星而來，歲中特定時刻，見到某星出現而計算。兩者相差無幾，一歲相差百分之一日多少少。前者稱為回歸年，後者稱為恆星年。現今天文來睇，陽曆出於地球公轉。
華夏而言，兩種陽曆都用到。回歸年靠圭表，得出日影長短以及方位，可以得知夏至、冬至等，從而二十四節氣。而恆星年，觀星定時，則見於尚書堯典、夏小正、月令等書。之不過後期曆法之中，經已唔提恆星位置。
古埃及出名睇天狼星，天狼星出早過日出，尼羅河水將會泛濫。依種就係恆星年。
既然有陽曆，亦即有陰曆，即太陰之曆，月之曆，按月相編曆。一歲之中，日月週期並唔吻合，所以陰曆同季節無關，不過月相容易睇到，簡單觀測就可以紀日，兼且潮汐，生物週期，同月相有關，陰曆有佢用處。華夏編曆時，會兼用陰曆陽曆。
現行公曆，亦屬於陽曆。現行公曆實為額我畧曆，佢前身儒畧曆，由於置閏不當，與天文不合，越來越偏離，以致復活節唔喺春天，實為假陽曆。額我畧曆，修正儒畧曆置閏法，又貼近返去陽曆，與天文相符。
陽朔

陽朔（粵拼：joeng4 sok3；壯文：Yangzsoz）係中國廣西桂林一縣，面積1428平方公里，人口31萬。
陽朔
香港一千蚊銀

一千蚊銀（1000元硬幣）係一種用蒞紀念嘅香港銀仔，面值1000港元。

史
1975年5月，英女皇伊利沙伯二世訪港，因此香港政府發行一批紀念銀仔，一面鑄有當時在位嘅英女皇伊利沙伯二世個樣，一面鑄有香港紋章同刻住「英女皇訪港紀念」。1986年，英女皇第二次訪港，亦都鑄咗批紀念銀仔，個樣大致一樣。
香港一千蚊紙

一千蚊紙（1000元紙幣）係現時流通嘅香港銀紙之一，面值1000港元，係香港最大面額鈔票，目前分別由3間發鈔銀行發行。由於1000蚊紙一直都係以金色為主調，所以香港民間由500蚊紙嘅俗稱「大牛」引申出「金牛」呢個稱呼。以鈔票冧巴計，1000蚊紙係出得最少嘅銀紙之一。

歷史
1000蚊紙嘅歷史最早可以追溯到1860年代，當時東藩匯理銀行曾經出過面值1000港元嘅樣票，冇喺市面流通。實際上，對於當時月薪得幾蚊嘅市民嚟講，1000蚊係天文數字。慳度士丹中國日本匯理銀行亦喺差唔多同一時期出過1000蚊紙樣本。
直到1977年，香港上海滙豐銀行至首次出1000蚊紙，渣打銀行其後亦喺1979年出1000蚊紙，兩間銀行嘅1000蚊紙尺寸同埋色水一樣。
自1985年起，兩間發鈔銀行重新設計1000蚊紙，尺寸「縮水」，變成家下嘅大細。喺1988年，滙豐銀行改以淺金色印刷1000蚊紙，原因可能係原有設計隻色太深，同樣現象亦出現喺20蚊同埋100蚊紙身上。
喺1993年，兩間發鈔銀行因應香港主權移交臨近，改咗原本帶有英國色彩嘅鈔票設計。不過，渣打銀行嘅鈔票變動唔大，沿用以往嘅「龍」圖案。到咗1994年，中國銀行香港分行（即後來嘅中銀香港）亦加入發行1000蚊紙。
喺2003年，3間發鈔銀行嘅1000蚊紙設計一齊改，加入相近嘅防偽特徵。2010年同埋2018年先後再改設計。

假銀紙
由於面額大，1000蚊紙係不法份子嘅主要偽造對象，令到市民好驚收到1000蚊紙，免招重大損失，一啲規模較細嘅舖頭，亦成日以「千元鈔票恕不找續」嘅字眼拒收。
2007年3月，香港警方同埋銀行相繼發現過千張已流入市面嘅滙豐銀行2000年同埋2002年版1000蚊紙，涉及面值過百萬蚊，於是銀行開始積極回收呢啲版本嘅1000蚊紙，唔畀佢哋流出市面。另一方面，滙豐銀行開始印多啲500蚊紙，取替俾銀行回收嘅2000年同埋2002年版滙豐銀行1000蚊紙。

代替品
而家，香港一千蚊紙唔多流行，除咗因為假銀紙問題，重因為有八達通同信用卡咁嘅電子貨幣。
香港一文銀

香港一文銀仔係一種以前流通嘅香港貨幣，面額係0.001（千份之一）港元。
香港政府喺1863年用青銅首鑄外圓內方，貌似清朝銅錢嘅一文硬幣，一面鑄有當時在位嘅英女王維多利亞嘅徽號、年份同英文字「HONG KONG ONE MIL」，另一面就鑄有中文字「香港一文」，1866年中文字改為「香港一千」，意即一蚊嘅千份之一。嗰年之後一文停止鑄造。
香港一仙紙

一仙紙係以前流通過嘅一種香港貨幣，面值$0.01港元。

史
歷年嚟一仙紙嘅推出，都係因為市面唔夠銀仔用。
1941年5月香港政府發行一仙紙，兩面印。1945年香港重光後政府發行嘅一仙紙，淨係印單面，右邊有英王佐治六世肖像。
1961年，港府再一次發行一仙紙，設計同1945年版差唔多，但改印英女王伊利沙伯二世肖像。由於港府一早冇出一仙銀，所以一仙紙並冇好似同期五仙紙同一毫紙噉俾銀仔取代，到後來佢主要用嚟交稅、畀電費。一仙紙去到1995年9月30號至停用。
香港一毫紙

一毫紙係以前流通過嘅一種香港貨幣，面值$0.1港元。

史
歷年嚟一毫紙嘅推出，都係因為市面唔夠銀仔用。
1941年10月香港政府發行一毫紙，兩面印。1945年香港重光後政府發行嘅一毫紙，淨係印單面，右邊有英王佐治六世肖像。
1965年，港府再一次發行一毫紙，設計同1945年版差唔多，但改印英女王伊利沙伯二世肖像。一毫紙喺1969年9月1號停用。
香港一毫子

一毫子係現行流通嘅一種香港銀仔，面值0.1港元。

史
香港政府喺1863年首次鑄造1毫子銀仔。
香港一仙銀

香港一仙銀（1941年），直徑2.15厘米。
香港一仙銀係一種以前流通嘅香港貨幣，面額係0.01（百份之一）港元。
香港政府響1863年用青銅頭一次鑄一仙硬幣，一面鑄有當時在位嘅英女皇維多利亞肖像，另一面鑄有面值「香港一仙」、「HONG KONG ONE CENT」同年份。1902年改鑄英皇愛德華七世肖像。1919年改鑄英皇佐治五世肖像。1931年面積縮細。1941年改鑄英皇佐治六世肖像，但因適逢第二次世界大戰爆發，所以未曾正式發行，之後就冇再鑄過。
香港一百蚊紙

一百蚊紙（100元紙幣）係現時香港流通貨幣之一，面值100港元，目前分別由香港3間發鈔銀行發行。由於最大發鈔銀行──香港上海滙豐銀行長期以來嘅100蚊紙都係以紅色為主調，所以香港民間俗稱「紅衫魚」。以鈔票冧巴計，100蚊紙嘅發行量僅次於20蚊紙。

歷史
100蚊紙早喺19世紀中已由當時3間發鈔銀行──香港上海匯理銀行（即後來嘅滙豐銀行）、印度新金山中國匯理銀行（即後來嘅渣打銀行）同埋印度倫頓中國三處匯理銀行（即後來嘅有利銀行）發行。直到二次大戰以前，3間發鈔銀行嘅100蚊紙設計分別出現咗幾次變化，尺寸、顏色、風格一直都有唔同。
戰後，3間發鈔銀行繼續出戰前樣式嘅100蚊紙。直到1959年，滙豐銀行同埋有利銀行改咗100蚊紙嘅設計，兩間銀行嘅鈔票除咗大幅縮細之外，亦採用同樣尺寸同埋色。不過實際上，滙豐銀行嘅鈔票圖案設計改動唔大。1961年，渣打銀行亦重新設計鈔票，尺寸同其他銀行一樣，但繼續係綠色。
喺1970年，渣打銀行大幅更改鈔票設計，終於改以紅色為主調。滙豐銀行同埋有利銀行亦相繼喺1972年同埋1974年改鈔票設計。不過，有利銀行嘅新鈔票只係喺1974年出過一次，之後就再冇出銀紙。而渣打銀行喺1979年又再重新設計一系列鈔票，以中國傳統瑞獸為題材，當中100蚊紙用咗「麒麟」。
自1985年起，兩間發鈔銀行重新設計100蚊紙，尺寸再度「縮水」，變成家下嘅大細。1989年，滙豐銀行改以淺紅色同埋桃色印刷100蚊紙，原因可能係原有設計嘅色太深，同樣現象亦出現喺20蚊同埋1000蚊紙身上。而滙豐銀行亦曾經喺1979年改以淺紅色印刷100蚊紙，取代原有嘅深紅色。
喺1993年，兩間發鈔銀行因應香港主權移交臨近，改咗原本帶有英國色彩嘅鈔票設計。不過，渣打銀行嘅鈔票變動唔大，沿用以往嘅「麒麟」圖案。到咗1994年，中國銀行香港分行（即後來嘅中銀香港）亦加入發行100蚊紙。
喺2003年，3間發鈔銀行嘅100蚊紙設計一齊改，加入相近嘅防偽特徵。
咁啱得咁巧，現時最新版人民幣100蚊紙同埋新台幣100蚊紙，都是以紅色為主調。
高柳一誠

高柳一誠（1986年9月14號—）係日本足球員，司職中場，效力山口雷法。
高柳昂平

高柳昂平（1994年4月14號—）係日本足球員，打前鋒位置，效力盛岡仙鶴。
高桑大二朗

高桑大二朗（1973年8月10號—）係日本足球員，司職守門員，曾經喺2000年爲日本足球代表隊出場1次。
高梨謙吾

高梨謙吾 ，係日本嘅一個男配音員。

配音作品一覽
呢個表唔完整，歡迎加料。
高柳昌賢

高柳昌賢（1994年7月11號—）係日本足球員，司職前鋒，效力過鳥取飛翔。
高梁碧

高梁碧 ，係日本嘅一個女藝人同埋配音員。
高柳知葉

高柳知葉 ，係日本嘅一個女藝人同埋配音員。
鼻根點

鼻根點（nasion）位於額鼻縫嘅最前端，係額骨嘅鼻端部分同個鼻兩嚿鼻骨嘅交點。
鼻骨

鼻骨係頭殼其中兩嚿骨，喺鼻上面左右邊各一嚿。
鼻水

鼻水，又叫鼻涕，係鼻腔分泌嘅黏液，用嚟保護呼吸道同鼻黏膜，令佢哋保持濕潤。人健康嘅時候會分泌得較少，吸咗灰塵後變乾就變成鼻屎，但呼吸道感染或過敏（譬如傷風感冒）時就會分泌好多，搞到流鼻水或鼻塞，同埋鼻水倒流落喉嚨變做痰。
鼻音

鼻音（粵音：bei6 jam1；英文：nasal）係一種輔音，指發出呢吓音嗰陣會涉及空氣由鼻嗰度自由噉噴出。
用廿一世紀初粵語都有嘅雙唇鼻音 /m/ —想像粵拼：maa1 開頭嗰個輔音— 做例子。/m/ 係一種雙唇音又係一種鼻音。
鼻竇炎

鼻竇炎係指鼻入面嘅鼻竇發炎，成因包括畀病毒感染或者敏感。病症包括流鼻涕、鼻塞、咳等等。
鼻音化

鼻音化（粵拼：bei6 jam1 faa3；英文：Nasalization）係語音學上發出一吓聲嗰陣軟腭下沉，令到部份空氣由個鼻嗰度噴出。
鼻鼾

打鼻鼾係呼吸道結構嘅振動產生嘅聲，由於喺睏覺時呼吸空氣流動受阻。打鼻鼾嘅聲可能好細聲，但係喺某尐情況下可以係響。打鼻鼾又可能係一個跡象，例如睡眠窒息症。
打鼻鼾係因為睏覺時，脷同咽喉肌肉鬆弛，令到呼吸道收窄，空氣過呼吸道時，震動咗軟顎同咽喉嘅軟組織，搞到發出異常聲音。年紀愈大肌肉會鬆弛，人體就越易積聚脂肪，令到打鼻鼾機會更高。習慣用口呼吸，條頸短而粗亦會令呼吸道收窄。
鼻毛

鼻毛係生喺鼻哥窿入面嘅毛，主要功用係隔塵，保持鼻腔乾淨，隔咗嘅塵會同鼻水結合，變成鼻屎清走。
鼻炎

鼻炎係指鼻腔發炎，會令鼻粘膜產生粘液，引發流鼻水同鼻塞。
阿部吉朗

阿部吉朗（1980年7月5號—）係日本足球員，司職前鋒，效力過FC東京，大分三神，柏太陽神，湘南比馬，甲府風林，磐田山葉，及松本山雅。
阿部優

阿部優（1989年9月16號—）係日本足球員，司職前鋒，效力過FC刈谷，Saurcos Fukui，及盛岡仙鶴。
阿那克斯曼德

阿那克斯曼德（希臘文：Ἀναξίμανδρος，約前610年—約前546年）係古希臘嘅哲學家。
阿那克薩哥拉

阿那克薩哥拉（希臘文：Αναξαγόρας，前500年—前428年）係古希臘哲學家同科學家。
阿部伸行

阿部伸行（1984年4月27號—）係日本足球員，司職守門員，效力長野帕塞羅。
阿部勇樹

阿部勇樹（1981年9月6號—）係日本足球員，司職中場，日本足球代表隊前成員。

日本足球代表隊
阿部勇樹喺2005年到2011年間爲日本隊出場53次，入咗3球。佢代表日本參加過2010年FIFA世界盃。
阿部單棘躄魚

阿部單棘躄魚（學名：Chaunax abe）係單棘躄魚科單棘躄魚屬嘅其中一個種。
阿那克斯美尼

阿那克斯美尼（希臘文：Ἀναξιμήνης，約前585年—約前525年）係古希臘嘅哲學家。
阿部哲也

阿部哲也（1983年6月24號—）係日本足球員，司職守門員，效力過札幌岡薩多。
阿郎的故事

《阿郎的故事》（英文：All About Ah Long），臺灣叫做《再見阿郎》或者《又見阿郎》，係1989年由杜琪峯執導嘅電影，周潤發、張艾嘉、黃坤玄同吳孟達主演，羅大佑、魯世傑配樂，主題曲、插曲分別由許冠傑（粵語版主題曲《阿郎戀曲》）、羅大佑（國語版主題曲《戀曲1990》、國語版片尾曲《你的樣子》）同李健達（粵語版片尾曲《也許不易》）演唱。周潤發憑呢段片攞到當年香港電影金像獎嘅最佳男主角。

劇情簡介
有錢人家嘅女波波唔理屋企人嘅反對，嫁畀同佢身份有唔同嘅電單車手阿郎。不過結婚之後發現阿郎沉迷賽車，根本唔理佢，甚至喺佢個仔出世之前，阿郎因為非法賽車撞死警員而坐監。波波阿媽於是串通醫生假稱BB已經死咗，將佢呃去美國遠離香港。而阿郎放監之後為以前嘅行為覺得好後悔，於是喺孤兒院接返波仔，兩個相依為命。
十年之後，已經有未婚夫嘅波波返香港做生意，先知道個仔重未死，打算得到阿郎同意，帶個仔去美國。阿郎雖然好愛錫波仔，但係為咗個仔生活得更好，借啲意令到波仔誤會自己，自願同佢重深愛嘅波波離開。就喺波波同佢阿媽兩個離開香港前一日，唔理年紀同身體狀況參加賽車嘅阿郎，喺就快贏比賽嗰陣，因舊病復發而車禍身亡……
雞㙡菌

雞㙡菌（學名：Macrolepiota albuminosa）係蘑菇科大環柄菇屬嘅植物，亦係可食用嘅菇，原產東亞同南亞。
雞仔嘜

雞仔嘜（英文：Chicks）係震歐線衫廠喺1953年創立嘅品牌，主要生產大眾化價錢同適合香港夏季悶熱天氣嘅線衫。

嘜頭
雞仔嘜初頭包裝盒上有3隻羽毛豐滿嘅雞仔圖形，寓意「豐衣足食」，亦係創辦人譚躍雲對公司嘅願景。1980年代，雞仔嘜嘅嘜頭由三隻雞仔嘅油畫，變成一隻毛絨絨嘅雞仔。嘜頭上由鋼筆勾勒嘅仰頭啼鳴雞仔，寓意香港人嘅「醒神」 同「神氣活力」。

發展
雞仔嘜白色三鈕扣綫衫曾經係1950到60年代香港男人嘅主要衣著。雞仔嘜更喺1970年代首先引進外國嘅機洗羊毛原料，製成防蟲蛀同防縮水羊毛底衫。而家雞仔嘜旗下產品系列包括底衫、保暖底衫、襯衫、毛衫、頸巾等等。除咗香港同澳門嘅百貨專櫃同專門店外，亦拓展中國大陸市場，先後喺廣州、深圳等等百貨公司入面設立銷售點。

產品認證
「雞仔嘜」喺2002至2010年攞到「香港十大名牌」等等認證。
雜貨舖

雜貨舖（粵拼：zaap6 fo3 pou3），又叫士多、辦館，係賣日常糧油食品嘅舖頭，亦有兼賣其他嘢。個名反映舖頭，立立雜雜乜都賣，呢啲係相對專門舖頭而言。舖頭開喺住家、屋邨附近。
香港賣糧油雜貨，多數叫雜貨舖，而賣西貨叫士多同辦館。而廣州地區統一將糧油雜貨同賣西貨地區叫做士多。有啲唔係賣糧油，而賣衫，賣針綫，賣鞋等等日常用品，通常叫百貨。而乜都兼賣，就叫超級市場。
香港隨著舊區發展重建，好多雜貨舖已冇咗，做唔住，俾大型超級市場代替。
雜音

雜音（英文：noise / artifact），又叫雜訊，喺訊號處理上係指啲架生量度到、但研究者唔想見到嘅訊號。
雜點

雜點（image noise）係指一幅圖像嘅每一點喺光度同色水上嘅隨機變化。
雞乸

雞乸，中文叫母雞，係乸嘅雞，同雞公比，雞乸頭頂嘅雞冠並唔明顯。雞乸主要畀人養嚟生雞蛋。
陳國璋

陳國璋，香港親中派政治人物兼工程界人士。

選舉經歷
喺2021年9月，佢成為香港特别行政區選舉委員會工程界當然委員。之後佢喺李家超無提政綱嘅情況下，有份提名李家超參與2022年香港行政長官選舉。
陳國盛

陳國盛係香港親中派政治人物兼航運交通界人士。

選舉經歷
喺2021年9月，佢當選成為香港特别行政區選舉委員會航運交通界委員。
陳國強

陳國強 (電影)，1950年代香港電影工作者，參加過粵語片兩仔爺嘅製作。
陳國民

陳國民，MH，香港建制派（工商界親中派）政治人、生意人，德國寶集團老細。

早年經歷
陳國民1972年入咗電器行業，1975年開始做電器銷售，喺家庭式企業度做嘢。當時，佢同拍檔認為香港將來會變成一個電器化城市，所以決定創業賣電器，特別係電熱水器。當時香港搵唔到製造電熱水器嘅大部分配件，佢哋就同德國嘅原材料供應商合作，用德國配件加上日本嘅不鏽鋼嚟製造電熱水器。最初佢哋喺土瓜灣嘅住宅天井開廠，後嚟喺浙江街租咗個8000呎嘅工業大廈天台嚟做廠房同寫字樓。
1982年，陳國民決定自立發展，成立咗「德國寶」電器品牌，建立德國寶（香港）有限公司。廠房最初喺葵涌，之後將生產線搬到內地，起初喺珠海設廠，1994年搬到順德，但公司辦公室一直喺土瓜灣，德國寶亦係最早進軍中國內地發展的港資企業之一。

政治立場
佢係香港親中派嘅成員，不時推動香港商人前往大灣區發展。

選舉經歷
喺2021年9月，佢當選成為香港特别行政區選舉委員會工業界(第二)委員。之後佢喺李家超無提政綱嘅情況下，有份提名李家超參與2022年香港行政長官選舉。
喺北京未經諮詢或香港人同意，大幅度削減立法會直選議席之後嘅2021年香港立法會選舉，佢提名林順潮。

家庭
陳嘉賢係佢個女，喺2023年尾開始接手德國寶嘅部份工作。

馬主生涯
佢同陳嘉賢兩父女、女婿馮建輝响2010年代開始喺香港賽馬會做馬主，名下馬以「開心」兩字起名，包括「開心指數」、「開心廚房」、「開心駿馬」、「真開心」、「大家開心」、「開心漢子」。

野雞大學買名銜
陳國民所獲得嘅名譽，唔止一個係來自野雞大學，包括其中哈姆斯頓大學同埋加拿大特許管理學院。
喺聯合國嘅國際大學聯盟(The International Association of Universities，IAU)資料庫入面並無哈姆斯頓大學嘅資料，亦佢被列入美國專上教育辦公室認可名單入面。另外，美國奧勒岡州政府對佢哋所頒授嘅學位只作有限度承認。
另外，有線新聞喺2019年報道，加拿大特許管理學院其實係一間野雞大學，未獲加拿大當局認可，比錢就有得攞佢哋唔同嘅頭銜。不過，亞洲知識管理學院就經常用呢個招牌辦法唔同資格比人。
齊麥拜特

齊麥拜特（英文：Chi McBride，1961年9月23號—）係一個美國男演員。
齋戒月習俗

齋戒月習俗係回教習俗，回教徒需要喺回曆齋戒月成個月嘅日頭齋戒。
呢篇齋戒月習俗係同伊斯蘭教有啦掕嘅楔位文章，重未搞掂嘅。麻煩你幫手補充佢嘅內容。
齊齊食通街

《齊齊食通街》（英文：Gourmet Walk）係澳門澳廣視嘅飲食節目，介紹澳門嘅美食。而家嘅主持陣容包括禤泳倫、梁詠欣、鄺坤倫、布廷欣等等。
節目亦畀香港奇妙電視買咗，用《澳門食通街》嘅名喺HOY TV 77台上播放。
齋啡

齋啡（英文：black coffee），又叫「黑咖啡」，即係一杯冇忌廉、冇奶、冇糖、乜都冇加嘅純咖啡。
齋啡嘅咖啡因含量會比同樣條件下其他花款嘅咖啡高。
齋校

齋校係指一間淨係收一種性別學生嘅學校。呢種教育模式叫做單性別教育（英文：single-sex education）。淨係收男仔嘅學校叫男校（boy's school），淨係收女仔嘅學校叫女校（girl's school）。
齋戒月

齋戒月（又譯賴買丹月，阿拉伯語：مضان）係伊斯蘭曆嘅每年第九個月，係伊斯蘭教徒行齋戒月習俗嘅月份，喺呢個月亦係真主阿拉頒佈《可蘭經》畀穆罕默德嘅月份，畀伊斯蘭教徒睇成最神聖嘅月份。
高橋未奈美

高橋未奈美 ，係日本嘅一個女藝人同埋配音員。
高橋李依

高橋李依（粵拼：gou1 kiu4 lei5 ji1，1994年2月27號—）係日本嘅一個女藝人同埋配音員。
高橋榮

高橋榮（粵拼：gou1 kiu4 wing4）係大日本帝國足球員，司職後衞，曾經喺1925年爲日本足球代表隊上陣1次，5月20號喺遠東運動會對中華民國。
高橋泰

高橋泰（1980年9月29號—）係日本足球員，司職前鋒，效力過廣島三箭，大宮松鼠，千葉JEF聯，熊本羅亞素，福岡黃蜂，愛媛FC，及讚岐卡馬達馬尼。
高橋理惠子

高橋理惠子 ，係日本嘅一個女藝人同埋配音員。
高橋直樹

高橋直樹（1976年8月8號—）係日本足球員，司職後衞，效力過新潟天鵝。
高橋智秋

高橋智秋 ，係日本嘅一個女藝人同埋配音員。
高橋武夫

高橋武夫（粵拼：gou1 kiu4 mou5 fu1；1947年5月13號—）係日本足球員，司職前鋒，曾經喺1966～1970年間爲日本足球代表隊出場14次，入咗4球。
高橋留美子

高橋留美子（1957年10月10號—）係日本女漫畫家，喺新潟縣新潟市出世，日本女子大學畢業，佢嘅代表作品有山T女福星、相聚一刻、亂馬1/2、人魚之森、犬夜叉同境界之輪迴。
2023年4月，法國文化部「藝術與文學勳章」（法文：Ordre des Arts et des Lettres）頒咗個騎士勳位俾高橋留美子，表揚佢喺文學同藝術界嘅傑出貢獻。
高橋留美子劇場

高橋留美子劇場係1987年開始喺週刊少年Sunday雜誌連載嘅日本漫畫，作者係漫畫家高橋留美子，目前連載咗29話。高橋留美子老師年年都會喺小學館嘅《Big Comic Original》上刊載一部精彩嘅短篇作品。
音樂總監

音樂總監（英文：Music director）有時又嗌音樂指導，講緊喺唔同活動同影視作品入面負責所有音樂表演嘅管理者。有好多交響樂團都用音樂總監呢個名嚟去嗌樂團嘅主要指揮。
音樂美學

音樂美學（music aesthetics）係美學嘅一門，專門思考「音樂點樣創造美感？」嘅問題。
音樂韻律

音樂韻律（musical prosody）狹義上係指一首歌嘅歌詞同啲旋律之間嘅對應（「每個音節對應邊個音符」等）。一首歌嘅韻律會對首歌「好唔好聽」有具體影響。
音樂風雲榜

音樂風雲榜係光線傳媒旗下嘅一個音樂電視節目。每年舉辦1次嘅音樂風雲榜頒獎盛典係中國最有影響力嘅音樂獎項之一。《音樂風雲榜》係中國內地嘅全華語音樂節目。嗰個節目由北京光線電視制作，自2001年4月21號喺深圳舉行首屆《音樂風雲榜》年度頒獎典禮，全國100幾間電視台同步播出。

讚助冠名
每年嘅音樂風雲榜都有商業商業讚助冠名，頭2屆係由喜之郎CiCi讚助。第4屆—第6屆改名做百事音樂風雲榜。第7屆開始改名做蒙牛酸酸乳音樂風雲榜。

評選
除咗部分最受歡迎獎項是由歌迷投票選出，音樂風雲榜嘅主要獎項係由專業評審團投票商議選出，確保獎項結果嘅專業性同公正性。
音樂盛典咪咕匯

音樂盛典咪咕匯（英文：Migu Music Awards）係一個中國音樂獎，由中國移動旗下嘅「咪咕音樂」搞，2007年開始每年頒一次，最後一次搞係2021年。
音樂製作人

音樂製作人（英文：Music Producer）或者唱片製作人（英文：Record Producer）喺唱片工業入面係個好重要嘅角色，工作內容包括控制一首歌錄音工程嘅鋪排、訓練同指導新嘅音樂家、組織調度製作預算同資源、監督錄音過程、進行編曲或混音同母帶後製嘅工作。
就某啲方面嚟講，唱片或者音樂製作人就似影劇導演，佢嘅任務係製作、設計製作出符合整個專輯風格嘅歌，唔一樣嘅係專輯製作人好少負責籌措經費，而係由一啲有資金嘅人畀錢佢，通常係唱片公司或歌手畀佢哋。20世紀下半年開始，唱片製作人亦開始做一啲更廣、更有創造性嘅工作。
音樂錄像

音樂錄像（英文：Music Video），中文社會一般又叫佢做MV，係指同歌曲配搭埋一齊嘅短片。一般嘅音樂短片主要係為咗宣傳音樂唱片而製作出來，即使音樂短片嘅起源可以追溯到好耐以前，但直到1980年代美國音樂電視（Music Television，MTV）成立之後音樂短片先至開始成為而家個樣同埋普及起嚟。音樂短片可以包括所有短片創作嘅形式，包括動畫、真人動作短片、紀錄片等。
雷霆章

雷霆章係伊斯蘭教典籍《可蘭經》入面嘅第13章（蘇拉）。
雷頌德

雷頌德（Mark Lui，1969年7月9號—）係香港流行歌曲創作人，亦係東亞唱片（製作）（Amusic）嘅董事同寰亞傳媒集團嘅A&R Director。佢出名作品包括黎明嘅《情深說話未曾講》、陳慧琳嘅《風花雪》同《花花宇宙》等。佢除咗係個音樂人之外，亦係一名設計師。
雷頌德出道至今為樂壇創作及監製過唔少歌曲，除咗成為黎明同陳慧琳嘅御用創作人之外，亦創作出多首紅遍全港嘅作品，例如梁漢文嘅《七友》、楊千嬅嘅《小城大事》等年度大熱作品。
雷霆救兵

《雷霆救兵》（英文：Saving Private Ryan），係1998年美國電影，由湯漢斯、湯西摩亞、艾活賓斯、巴里佩珀主演，史提芬史匹堡執導。
雷霆歌曲播放指數

雷霆歌曲播放指數係一個香港已經結束，以前由香港商業電台運作，統計派台歌曲喺香港六個主要電台播放率嘅排行榜。
雷霆歌曲播放指數喺1996年1月開始，2005年1月26號結束。
節目主持: 楊美琪
雷霆彈

雷霆彈係日本電視遊戲寵物小精靈系列入面嘅其中一隻小精靈，編號101。佢係由霹靂彈進化成嘅。之後任天堂統一中文地區譯名，佢改咗名叫頑皮雷彈。喺古代嘅洗翠地區，佢係有電系同草系兩個屬性。但現代嘅雷霆彈就只係得番電系呢個屬性。
雷霆喪兵

《雷霆喪兵》係套美國電影，喺2001年上畫。
雷霆戰駒

《雷霆戰駒》（粵拼：leoi4 ting4 zin3 keoi1）係套美國嘅戰爭電影，喺2011年上畫。呢套戲片長146 分鐘，票房有177,600,000 美金。
雷霆掃毒

《雷霆掃毒》（英文：Highs and Lows）係香港電視廣播有限公司時裝警匪電視劇，2012年播，由苗僑偉、林峯、徐子珊、官恩娜、吳綺莉，黃智賢領演，監製林志華。套劇係第16屆香港國際影視展，無綫電視推介嘅6部重頭劇之一。
麗莎古祖

麗莎古祖（英文：Lisa Kudrow ， 1963年7月30號—）係美國一個猶太裔女演員，佢喺1989年出道，代表作有《老友記》。
麗都灣泳灘

麗都灣泳灘，香港泳灘之一，喺荃灣青山公路十一咪半，英文叫Lido Beach。行政上歸荃灣區。設施有泳灘。歸康樂及文化事務署管。
麝牛

麝牛（Ovibos moschatus）係牛科麝牛屬唯一品種嘅動物，主要分佈加拿大北部同格陵蘭島。
麗豪酒店

麗豪酒店（英文：Regal Riverside Hotel）係香港新界沙田區一間酒店，喺沙田圍大涌橋路34-36號，1986年開業，由富豪國際酒店集團管理。

設施
酒店有1136間客房，包括1間總統套房同1間皇室套房，大型宴會廳、餐廳、健身中心、宴會廳等設施。
酒店入口
酒店地下
酒店大堂
麗都酒店

廣永麗都酒店：原名廣州麗都酒店，廣州一間酒店。
香港灣仔帝盛酒店：原名香港麗都酒店，香港一間酒店。
麝嶋伸子

麝嶋伸子係日本足球員，曾經喺1981年為日本女子足球代表隊出場1次。
麗葛樹屬

麗葛樹屬（粵拼：lai6 got3 syu6 suk6，學名：Bolusanthus ），係豆目豆科蝶形花亞科嘅其中一個屬。
龍族悍將

龍族悍將（DragonForce）係英國倫敦重金屬搖滾樂隊，1999年成立。
龍景軒

龍景軒（Lung King Heen）係香港一間中菜餐廳，開嚮香港島中環四季酒店4樓。嚮2008年12月5號首次出版嘅《米芝蓮指南（香港、澳門）》入面，龍景軒係唯一一間叫做2009年度3星級食肆。嚮個本《米芝蓮指南》第95頁作者話，龍景軒餐廳風景好，裝修佳，服務一流，食料「絕對新鮮」，廚師好細心咁。
龍林

龍林郡（韓文：룡림군／龍林郡 Ryongnim gun */?）係朝鮮民主主義人民共和國慈江道嘅一個郡。
龍櫻

《龍櫻》（日文：ドラゴン桜）係日本漫畫作品，由日本漫畫家三田紀房創作，2003年到2007年連載。續集《龍櫻2》喺2018年到2021年連載。
龍族教義

《龍族教義》（日文：ドラゴンズドグマ）係日本電子遊戲作品，屬開放世界動作 RPG，由嘉富康出品，2012年發行。
龍朔

龍朔係大唐皇帝李治嘅年號，相當於公元661年到663年，前後總共4年。
龍東

坎迪多·馬里亞諾·達施華·龍東（Cândido Mariano da Silva Rondon，1865年5月5號—1958年1月19號），全名龍東元帥（Marechal Rondon） 係巴西軍人同探險家。佢為人熟悉的事包括：探索亞馬遜州盆佢西部同馬托格羅索州、擔任印第安人民族基金會（Fundação Nacional do Indio）首任會長、提議興建欣古國家公園、與美國總統西奧多羅斯福一起深險（羅斯福-龍東科學探險）。巴西一級行政區「朗多尼亞州」（Rondônia）、以佢命名。佢被頒授「Marechal」軍階，係巴西最高軍階。
龍東元帥喺1958年1月19號喺里約熱內盧死咗，終年92歲。
龍欣苑

龍欣苑係香港嘅一個居者有其屋屋苑，喺香港島赤柱環角道60號，一共有2座樓，1993年入伙。呢個屋苑喺居者有其屋第十五期甲開賣，嗰時嘅開賣價介乎港幣$768,300 － $1,252,500。
鳳舞街

鳳舞街（英文：Fung Mo Street）係香港嘅一條行車馬路，響九龍黃大仙區西邊，由東頭村道開始，去到馬仔坑道、龍翔道交匯處，0.8公里長。
鳳舞香羅

《鳳舞香羅》（Riches And Stitches）係香港無綫電視拍攝製作嘅民初電視劇，由陳豪、江華、向海嵐、黎姿及吳美珩領銜主演，監製蕭顯輝。
鳳鑽苑

鳳鑽苑係香港嘅一個居者有其屋屋苑，喺九龍鑽石山蒲崗村道80號，一共有1座樓，1991年入伙。呢個屋苑喺居者有其屋第十三期乙開賣，嗰時嘅開賣價介乎港幣$398,800 - $815,300。
鳳院

鳳院，係廣東從化嘅一條村，行政屬廣州市從化區江埔街道鳳院行政村。南宋開村，世居村民姓歐陽。2000年12月，成咗廣州市內控歷史文化保護區。

史
南宋年間，歐陽氏由江西廬陵搬來從化開村，條村對住鷓鴣山。明隆慶三年（1569年），知縣唐世諄話呢度「惟山秀拔、雙鳳其模」，將鷓鴣山改咗叫「雙鳳山」，寫咗《祭雙鳳山文》，仲刻石棟喺村口。條村因爲咁起名叫「鳳院」。

佈局
鳳院村建築地闊280米，最深有300幾米，村頭有大榕樹。村頭門樓掛「鳳院」木匾，對聯係「鳳立丹山舒錦繡、院開大地建文章」。村前係月牙形風水塘。有12條巷，建築排列有緻。村面有5間祠堂，其中雲簏公祠、月竹公祠同京恩公祠都係歇山頂。巷中間係水渠，花崗岩石砌邊，青磚鋪底。兩邊地面青磚鋪到去牆腳。

建築
鳳院村整體建築規模大，用咗大量嘅花崗岩石、灰塑、木雕，尤其是祠堂建築嘅封簷板上高刻住人物故仔、大戲場景，反映咗古代鳳院村民鍾意大戲。民居結構同規模都差唔多，有啲三間兩廊，亦有五間兩廊。
鳳陽街道

鳳陽街道係中華人民共和國廣州市海珠區下轄嘅一個街道，成立於1996年9月20號。轄區總面積9.3平方公里，常住人口13萬人，流動人口11.2萬人。

參考資料
〈鳳陽街文化站資料〉。廣州文化資訊網。喺2008年9月3號搵到。
睇 • 論 • 改 • 歷海珠區政區行政隸屬：中華人民共和國廣東省廣州市　　區政府駐地：江海街道街道：海幢街道 | 赤崗街道 | 新港街道 | 濱江街道 | 素社街道 | 南華西街道 | 龍鳳街道 | 沙園街道 | 瑞寶街道 | 江海街道 | 鳳陽街道 | 南石頭街道 | 華洲街道 | 昌崗街道 | 南洲街道 | 琶洲街道 | 官洲街道 | 江南中街道睇埋：中華人民共和國廣東省鄉級以上政區一覽。
鳳蝶科

鳳蝶科（Papilionidae）係一科蝴蝶，特徵係好多時翼嗰度有「尾」；毛蟲曉產生臭味；蛹會有絲做支撐。
鳳陽

鳳陽係中國安徽滁州一個縣，總面積1920平方公里，人口71萬。
鳳蝶總科

鳳蝶總科（學名：Papilionoidea）係蝴蝶上嘅一個總科級單一進化支，包括咗多數嘅蝴蝶品種。
鳳陽花鼓

《鳳陽花鼓》（粵拼：fung6 joeng4 faa1 gu2）原本係一首出自安徽省鳳陽縣（舊時稱濠州）嘅小調，依家呢首歌已成為大中華地區嘅新年歌曲之一。

其他版本
比較出名嘅版本由香港男歌手周華健重新翻唱，2005年由臺灣男歌手周杰倫所演唱嘅《飄移》歌詞入面都有引用。
黑房

黑房係一間晒相用嘅房，入面可以完全黑晒，唔畀外來嘅光干擾晒相過程。
黑旗

黑洋紫荊旗，於2019年反對逃犯條例修訂草案運動中，香港網民以原有嘅香港特別行政區區旗為藍本，改設計為黑底白花嘅旗幟。
黑旗（香港警察），香港警察喺示威活動舉起嘅黑色警告旗幟，寫上「警告催淚煙」字句，代表可能隨時施放催淚彈。
無政府主義者使用嘅象徵旗，意指“冇旗幟”。
黑旗（伊斯蘭教），根據伊斯蘭教聖訓嘅記載，係由伊斯蘭教先知默罕默德升起嘅旗幟之一。
黑旗軍，係19世紀末嘅以欽州人劉永福為首嘅一支民間地方武裝，其人數大約係三千人左右。
刺客教條IV：黑旗，係一款動作冒險歷史奇幻類遊戲。
黑店

黑店指某商店經營生意嘅方法唔光采，有欠公德，係貶義。經營黑店嘅人係黑商。
黑商手法多樣，但都係以詐騙、誤導促銷。
黑料理

《黑料理》（Dark Cuisine），係香港電視娛樂製作嘅真人騷節目，2017年4月3號開始逢禮拜一22:30-23:00喺ViuTV播，由少爺占、當奴、徐蒝主持。節目會用一啲特別嘅食材去泡製「黑料理」。
香港政府總部

（英文：Government Secretariat）係香港特別行政區政府嘅行政決策總部，由所有決策局（又叫做政策局）組成，名義上嘅首長係政務司司長。

史
呢個部門最早叫殖民地司署（Colonial Secretariat），首長係殖民地司（Colonial Secretary）；之後中文名分別改做輔政司署同輔政司；1976年改為布政司署（Government Secretariat），首長改做布政司（Chief Secretary）。香港主權移交時，中文名再改到而家個名。

辦公地方
政府總部由殖民地時期已經響中環政府山，而家座中區政府合署就係1950年代起。到2012年，添馬艦新嘅政府合署起好，搬過去做新嘅政府總部。
香港政制改革

香港政制改革，或者叫香港政治制度改革，係香港政府首長同立法機關變得更民主化嘅過程，特別係指香港主權移交後對香港行政長官同香港立法會產生辦法嘅改進。中共中央政府同香港政府都強調，政制改革要響《香港基本法》嘅基礎上研究討論。

過程
根據基本法，香港最快2007年就可以有普選。2005年，香港2007年政改方案無普選之餘，亦無普選時間表，泛民主派唔收貨，最後拉倒咗。
2010年，政改方案依然無普選，但中央應承2017年可以普選行政長官、2020年普選立法會，加上肯讓步畀所有無份參加立法會功能組別嘅選民都有得投第二票，多數泛民主派決定袋住先，通過香港2012年政改方案，超級區議會呢個功能界別就喺呢個時候誕生。
2014年，政改方案雖然有提到2017年普選行政長官，但人大常委會為行政長官候選人提名定咗好高門檻，泛民主派覺得係假普選，決定啟動佔領中環運動抗議，最終演變做雨遮革命，搞到香港2017年政改方案喺2015年被否決。
2019年，香港修例風波爆發，泛民主派喺第6屆香港區議會選舉贏晒大多數民選議席，結果中央人民政府喺2021年推出咗《全國人大關於完善香港選舉制度嘅決定》，之後港府順勢通過《完善選舉制度條例草案》。而且，新選舉制度大幅削減民主成份，當中立法會直選議席比例減到得返22%，比起1991年香港頭一次有直選成份嘅立法機關選舉有30%直選議席更加少。
香港政府公務員建屋合作社

香港政府公務員建屋合作社（英文：Civil Servants' Co-operative Building Societies），簡稱公務員合作社、公務員樓，係戰後香港公務員嘅房屋福利。1950年代，香港政府推出咗長俸公務員房屋福利計劃，公務員合作社係其中一環。由至少10個公務員組成合作社，之後政府以優惠價錢批地畀合作社起樓（最初係地價一半，後嚟變成三分一），政府重會借錢畀合作社嚟交地價同建築費。計劃喺1970年代停過，到1980年代又開始返，最後到80年代中期先至真正取消。期間總共成立咗238個合作社，起咗5000幾個單位。

歷史
1952年，香港政府為咗提供畀本地公務員房屋福利，參考咗外國嘅合作社房屋，推行「公務員建屋合作社計劃」。首先由唔少過10個公務員組成合作社，之後佢哋要交計劃書，同政府交代成個起屋計劃，重要證明到自己日後係可以還到錢畀政府，起好樓之後，單位嘅業權屬於合作社。
1956年，作為第一個試點嘅西環寶翠園落成。
1987年，為咗回應合作社社員嘅要求，政府推出咗合作社解散嘅機制，訂明要全體社員同意，合作社先可以解散，後來到1993年，門檻調低到75%社員支持就可以解散。喺2016年嘅立法會文件顯示，全香港仍然有52個合作社未解散。
1990年代開始，隨住合作社解散，一啲公務員樓開始畀發展商收購重建，最出名嘅例子就係第一個落成嘅項目寶翠園。而合作社業權同埋補地價問題，令公務員樓重建速度緩慢，土瓜灣美善同道、九龍塘、西灣河等地仍然有好多公務員樓。
值得一提嘅係，政府喺1960年代有另一個叫做「政府為公務員興建樓宇計劃」，計劃得兩個項目落成（龍翔苑同康利苑），雖然來自唔同計劃，但一般大眾都叫佢哋做公務員樓。
香港政府憲報

《香港政府憲報》（英文：Hong Kong Government Gazette，1841年5月1號—1997年6月30號），1997年7月1號香港主權移交之後改稱為《香港特別行政區政府憲報》（ Government of the Hong Kong Special Administrative Region Gazette），1841年初刊時稱為《香港憲報》（英文：Hong Kong Gazette，係香港政府發佈公告、啟事同法例等嘅官方出版物。憲報由政府物流服務署（2003年前為政府印務局）發行，受命於政府物流服務署署長同財經事務及庫務局局長。香港嘅所有香港法例同附屬法例，都要喺憲報刊登（通稱「刊憲」）先至會生效。
政府憲報一般喺禮拜五出版。卷號喺1997年7月由第一卷開始重新編排，而期號同公告編號就會每年更新。此外，憲報號外會根據需要而唔定期出版，並有獨立嘅期數同公告編號。

歷史
早喺1841年香港開埠之後，就已經有《香港憲報》嘅出現，當時中文譯為《轅門報》或《香港轅門報》。第一份《香港憲報》喺1841年5月1號出版，內容公佈咗拍賣香港土地嘅詳情。
自1981年第43期憲報開始，所有內容（除咗房屋署以外嘅中標公告，只有英文版）都係中英對照。1997年主權移交之後，憲報卷號重新由第1卷開始，並先展示中文文本，然後先係英文版。同年11月開始，所有中標公告都全面改為中英對照。

簡介
香港特別行政區政府憲報分為以下七個部分︰
憲報正文：法定公告，例如委任令、部門公告、招標公告等；
第1號法律副刊：條例；
第2號法律副刊：規例；
第3號法律副刊：條例草案；
第4號特別副刊：註冊專業人士名單等；
第5號特別副刊：草案擬本、行政命令、國務院令等；
第6號副刊：公共啟事。
香港政府粵語拼音

香港政府粵語拼音係香港政府以英文字音拼寫中文（以香港粵語為準）嘅方案。有別於另一套由香港語言學學會所發布嘅香港語言學學會粵語拼音方案。除咗香港以外，中國大陸（以廣東省、廣西為主）同海外都有人用呢套方案翻譯自己個名，並且唔局限於粵語母語使用者。
呢套系統歷史超過150年，歷史耐過後來威妥瑪發明嘅威妥瑪拼音，應源自香港政府內部。生死註冊處、入境事務處同路政署等香港政府部門都係以呢個拼法分別為香港人名、地名、街名同公共屋邨等定出對應嘅英文名稱，由殖民地時代開始沿用至今。當帶同初生嬰兒到入境事務處登記時，職員會從一本類似字典嘅書將父母改嘅中文名查出對應嘅英文拼法。
呢套拼音系統可能係為咗方便唔識粵語同漢字嘅英國人而設，所以標音原則上會傾向於以英語發音模擬粵音，以至於未必能夠準確反映實際嘅粵音讀法。因此，教育局同香港考試及評核局有用LSHK粵拼、教育學院拼音方案等等比較合理嘅標音系統，畀中小學教育工作者用。之不過時至今日，教育學院拼音方案亦都無再喺人名、地名等教學以外嘅範疇用過。而LSHK粵拼就喺粵音朗讀測試同其他範疇越嚟越多使用。
港府拼音比較大嘅缺陷包括佢冇辦法區分到粵語之中送氣音同唔送氣音嘅對立、長短音嘅對立以及表達聲調等等。譬如大埔個大同太和個太都係Tai，但係實際上粵語人區分大（粵拼：daai6）同太（粵拼：taai3）兩個字音。

處處聞啼鳥。Ch'u Ch'u Man T'ai Niu
香港撒瑪利亞防止自殺會

香港撒瑪利亞防止自殺會（英文：The Samaritan Befrienders Hong Kong）於1960年7月成立，原名「防止自殺會」（Suicide Prevention Society）；機構後期於1963年10月喺香港社團註冊處正式註冊為「香港撒瑪利亞會」（The Hong Kong Samaritans），之後喺1976年改名為「香港撒瑪利亞防止自殺會」（The Samaritan Befrienders Hong Kong）。呢個會並冇任何宗教立場，藉住《聖經》中好撒瑪利亞人友善博愛、助人為樂嘅精神作為榜樣，對絕望同瀕臨困境人士伸出同情之手，並予以扶持同適當嘅情緒輔導，達成助人自助嘅目標。

使命
基於人道立場，協助面臨各種困難、陷於孤獨同沮喪嘅人士，鼓勵佢哋重建求生信念。透過演講、講座、刊物、調查報告等方式，宣傳同推廣本會嘅服務精神。協助東南亞同香港鄰近地區，建立同本會性質同目標相同嘅組織。

服務重點
發揚人類善美嘅本質，以愛心、耐性、同情，建立人際間互助、互勉、互愛嘅精神。
讓絕望、無助、有自殺意圖嘅人士，喺有需要嘅時候可以搵到聆聽者，訴說內心嘅痛苦同困擾。
讓求助者感到被接納同支持，從而克服情緒困擾、面對問題。
尊重求助者嘅自決權，就算佢哋決定要自殺，佢哋亦可以隨時終止同機構嘅聯絡。
尊重求助者嘅私隱權，喺未經求助者同意之前，絕對不會向會外人士洩露其個人資料，但係為咗提供有效嘅服務，主席同督導人員有權知道求助者嘅談話內容。若果求助者唔接受，機構亦唔會提供服務。
迪文泰娃

艾蓮娜．迪文泰娃（俄文：Елена Вячеславовна Дементьева，又譯迪文蒂耶娃、杰緬佳娃、德蔓蒂娃，1981年10月15號—），係俄羅斯前職業網球手。

球員生涯
迪文蒂耶娃係右手揸拍，1998年8月25號轉打職業賽，2010年10月29號退役。
迪沙哥夫

迪沙哥夫（俄文：Алан Елизбарович Дзагоев，1990年6月17號—）係俄羅斯男子職業足球員，而家效力莫斯科中央陸軍，司職中場。
迪歌達布魯李察斯

迪歌達布魯李察斯（Dakota Blue Richards，1994年4月11號—）係一位英國女演員。佢第一次演出係13歲嘅時候，喺《魔幻羅盤》裏面扮演主角Lyra Belacqua（英文：Lyra Belacqua）。
迪欣湖

迪欣湖係香港大嶼山竹篙灣嘅人工湖，隔籬係香港迪士尼樂園，連埋周邊地帶就係迪欣湖活動中心，2005年8月16號開始對外開放。
迪斯可女王

《迪斯可女王》係台灣歌手歐陽菲菲出嘅第十張專輯。喺1980年9月18號由歌林唱片公司發行。

簡介
呢張唱碟收錄咗10隻歌。
迪斯雷利

迪斯雷利（英文：Benjamin Disraeli，1804年12月21號—1881年4月19號）係英國首相，1868年同埋1874年到1880年兩度在任，嚟自保守黨，係英國史上唯一猶太裔首相。
迪比亞路

迪比亞路（Alessandro Del Piero，1974年11月9號—）係意大利一足球員，司職前鋒，2012年9月起效力澳洲職業足球聯賽球隊悉尼FC。
鹽野安莉

鹽野安莉 ，係日本嘅一個女藝人同埋配音員。
鹿

鹿係偶蹄目入面其中一類反芻動物，絕大部份品種嘅鹿公嘅頭頂都會有角，每年都會換。
鹿先森樂隊

鹿先森樂隊（粵拼：luk6 sin1 sam1 ngok6 deoi2），係中國樂隊。呢隻樂隊喺2015年8月31號成立。

經歷
2020年8月31號，佢哋出咗第三隻大碟《在心碎處》。